**ÁLTALÁNOS INDOKOLÁS**

**Földes Nagyközség Önkormányzata 2020. évi költségvetéséről és a költségvetés vitelének szabályairól szóló 3/2020.(II.10.) számú rendeletének módosításáról**

Földes Nagyközség Önkormányzata 2020.évi költségvetéséről és a költségvetés vitelének szabályairól szóló önkormányzati rendeletét a Képviselő-testület 2020. február 7-i ülésén a 3/2020.(II.10.) önkormányzati rendeletével hagyta jóvá.

Földes Nagyközség Önkormányzata az Alaptörvény 32.cikk (2) bekezdésében meghatározott eredeti jogalkotói hatáskörében, az Alaptörvény 32.cikk (1) bekezdés f) pontjában meghatározott feladatkörében eljárva rendeletet alkot a Földes Nagyközség Önkormányzata 2020.évi költségvetési rendeletének első alkalommal történő módosításáról.

A Magyarország 2020. évi központi költségvetésének a veszélyhelyzettel összefüggő eltérő szabályairól szóló 92/2020. (IV.6.) Korm. rendelet 4.§ (1) bekezdése szerint a Magyarország 2020. évi költségvetéséről szóló 2019. évi LXXI. törvény 37.§ (1) bekezdés a) pontjában meghatározottaktól eltérően a gépjárműadóról szóló törvény alapján a belföldi gépjárművek után a települési önkormányzatot az általa 2020. évben beszedett gépjárműadó nem illeti meg, az a Járvány Elleni Védekezési Alap fejezet bevételét képezi.

Az előterjesztés részletes információkat tartalmaz a módosuló előirányzatokkal kapcsolatosan a módosítások szükségességének alátámasztására.